רמי רחמיאל

רמי רחמיאל (נולד ב-24 בנובמבר 1990) הוא יוטיובר ישראלי המנהל את ערוץ היוטיוב לאומנות.

ביוגרפיה
רמי רחמיאל נולד ב-1990. עלה לישראל עם משפחתו מדרבנט שבקווקז הרוסי, לפני עלייתו ארצה נקרא רחמיל רחמיאל אך לאחר עלייתו עִברֶת את השם לרמי. רמי ומשפחתו השתכנו בחדרה, שם למד רמי בבית ספר דתי לעולים מהקווקז עד כיתה ג. מאוחר יותר עברו לקריית אונו, שם למד בבית הספר תיכון בן צבי (קריית אונו).

שירת בסדיר כנהג האמר בגדוד רותם גבעתי בין 2009 ל-2012. לאחר שנה ושמונה חודשים כאזרח חזר רמי לקבע לתקופה של חצי שנה כנהג בט"ש בחטמ"ר הצפוני באוגדת עזה (ממאי עד נובמבר 2014, כלומר מתחילתו ועד סופו של מבצע צוק איתן רמי היה בגזרה).

ב-2013 התחיל את לימודיו בהיסטוריה באוניברסיטה הפתוחה וב-2017 סיים את התואר הראשון בהיסטוריה.

ב-8 בדצמבר 2016, התחיל את פעילותו ביוטיוב. סרטוניו עוסקים בגאופוליטיקה וגאוגרפיה, לאומנות ישראלית וההיסטוריה של עם ישראל.
בתיאור הערוץ ביוטיוב רחמיאל כותב: ״ערוץ לאומנות הוא ערוץ גאופוליטיקה שסוקר אירועים אקטואליים או מגמות גאו-פוליטיות בדגש על ישראל, המזרח התיכון, והעולם.הסקירות בסרטונים נעשות מזווית ריאליסטית: מבט על כל אירוע\מגמה כפי שהוא ומתוך הבנה שכל קבוצה (בין אם תהייה מדינה\לאום\שבט ועוד) שואפת לעצמה וכוח על חשבון קבוצות מתחרות, ואידאולוגיות לרוב הן מעטפת שלא משקפת את הריאליזם של העולם. כוח של מדינה מתבסס על כוח ממשי ומעצמה נבנית מתוך הכוח הזה ולא מתוך צדק.
המטרה של ערוץ לאומנות (שהוא ערוץ עברי) היא להגביר את האוריינות הגאו-פוליטית של עם ישראל כדי לסייע לעם ישראל להתעצם לאט ובהדרגה בדורות הקרובים עד הפיכת ישראל למעצמה כשלישראל יש את הפוטנציאל להיות למעצמה ברמה עולמית במאה הבאה.״

בנוסף לערוץ היוטיוב רחמיאל כתב גם שלושה ספרים: הראשון, "גאופוליטיקה" שאותו פרסם בספטמבר 2018. השני, "המזרח התיכון ב-2025" שפורסם במאי 2019. והאחרון, "עליית המעצמה הישראלית" שהוא פרסם באוגוסט 2021.

רמי גם מרצה בעניינים גאו-פוליטיים ומתארח לעיתים קרובות בפודקאסטים שונים.

ספריו 
גאופוליטיקה 

המזרח התיכון 2025

עליית המעצמה הישראלית

קישורים חיצוניים 
 הערוץ הרשמי ביוטיוב
 
 האמת מאחורי המלחמה בעזה! - עם רמי רחמיאל (לאומנות) | הפודקאסט של משה פבריקנט
 מדברים פודקאסט פרק #16 - לאומנות / רמי רחמיאל
 רחמיאל - על לאומנות וגיאופוליטיקה - על המשמעות

יוטיוברים ישראלים
ישראלים שנולדו ב-1990